ছয় বছরেও বিচার পাননি বাসিন্দারা
অভয়নগর উপজেলার চাপাতলা মালোপাড়া ট্র্যাজেডির ৬ বছর আজ। জাতীয় সংসদ নির্বাচনে ভোট কেন্দ্রে যাওয়ায় ২০১৪ সালের ৫ জানুয়ারি মালোপাড়ায় বর্বরোচিত হামলা, ভাংচুর ও অগ্নিসংযোগের ঘটনা ঘটে। দেশ-বিদেশের গণমাধ্যমে আলোচিত হয় খবরটি। হামলায় জড়িতদের বিরুদ্ধে চার্জটি হলেও বিচার হয়নি আজও। তবে সরকারের নানামুখী পদক্ষেপে মালোপাড়ার বাসিন্দারা ঘুরে দাঁড়িয়েছেন। অনেক দাবিও পূরণ হয়েছে। এখন তাদের দাবি হামলাকারীদের বিচারকাজ দ্রুত নিশ্চিত করা হোক। যশোরের পাবলিক প্রসিকিউটর (পিপি) রফিকুল ইসলাম পিটু জানান, মালোপাড়ায় হামলার ঘটনায় করা মামলা আদালতে বিচারাধীন। ২০১৫ সালের ৫ জানুয়ারি চার্জশিট দাখিল করা হয়। অভিযোগ গঠনের প্রক্রিয়া চলমান রয়েছে। মালোপাড়ার শ্রী শ্রী রাধাকৃষ্ণ মন্দিরের সভাপতি শেখর কুমার বর্মণ বলেন, ওইদিনের ঘটনা মনে পড়লে গায়ের লোম কাঁটা দিয়ে ওঠে। দুটি মামলা হলেও বেশিরভাগ আসামি এখনও প্রকাশ্যে ঘুরে বেড়াচ্ছে। আমরা মালোপাড়াবাসী বর্তমান সরকারের পক্ষ থেকে সবধরনের সহযোগিতা পেয়েছি। এখন শুধু আসামিদের বিচার পেলেই খুশি। যারা সত্যিকার অর্থে এই ধ্বংসলীলা চালিয়েছিল, তাদের বিচার দাবি করছি। নাম প্রকাশে অনিচ্ছুক মালোপাড়ার একজন বাসিন্দা বলেন, আমি সেই বীভৎস স্মৃতি এখনও ভুলতে পারিনি। এ এলাকায় কেউ আতশবাজি ফুটালেও এখন ভয় লাগে। রাজনৈতিক পরিবেশ পরিবর্তন হলে আবারও হামলা চালাতে পারে সন্ত্রাসীরা।







স্থানীয় ৯নং ওয়ার্ড আওয়ামী লীগের সাধারণ সম্পাদক বিশ্বজিত সরকার বলেন, প্রধানমন্ত্রীর নির্দেশে অনেক দাবি পূরণ হয়েছে। কিন্তু বুড়োর দোকান থেকে মালোপাড়া পর্যন্ত ইট বিছানো রাস্তাটি বেহাল। রাস্তাটি শিগগির সংস্কারের প্রয়োজন। সরকার এখানে অস্থায়ী একটি পুলিশ ক্যাম্প স্থাপন করেছে। ক্যাম্পটি স্থায়ী করার দাবি করেছি আমরা। অভয়নগরের প্রেমবাগ ইউনিয়ন পরিষদের চেয়ারম্যান প্রভাষক মফিজ উদ্দিন বলেন, মালোপাড়ার বাসিন্দাদের ওপর কেউ যেন অত্যাচার করতে না পারে, এটা দেখভালের দায়িত্ব আমাদের।

অভয়নগর উপজেলার চাপাতলা মালোপাড়া ট্র্যাজেডির ৬ বছর আজ। জাতীয় সংসদ নির্বাচনে ভোট কেন্দ্রে যাওয়ায় ২০১৪ সালের ৫ জানুয়ারি মালোপাড়ায় বর্বরোচিত হামলা, ভাংচুর ও অগ্নিসংযোগের ঘটনা ঘটে। দেশ-বিদেশের গণমাধ্যমে আলোচিত হয় খবরটি। হামলায় জড়িতদের বিরুদ্ধে চার্জটি হলেও বিচার হয়নি আজও। তবে সরকারের নানামুখী পদক্ষেপে মালোপাড়ার বাসিন্দারা ঘুরে দাঁড়িয়েছেন। অনেক দাবিও পূরণ হয়েছে। এখন তাদের দাবি হামলাকারীদের বিচারকাজ দ্রুত নিশ্চিত করা হোক। যশোরের পাবলিক প্রসিকিউটর (পিপি) রফিকুল ইসলাম পিটু জানান, মালোপাড়ায় হামলার ঘটনায় করা মামলা আদালতে বিচারাধীন। ২০১৫ সালের ৫ জানুয়ারি চার্জশিট দাখিল করা হয়। অভিযোগ গঠনের প্রক্রিয়া চলমান রয়েছে। মালোপাড়ার শ্রী শ্রী রাধাকৃষ্ণ মন্দিরের সভাপতি শেখর কুমার বর্মণ বলেন, ওইদিনের ঘটনা মনে পড়লে গায়ের লোম কাঁটা দিয়ে ওঠে। দুটি মামলা হলেও বেশিরভাগ আসামি এখনও প্রকাশ্যে ঘুরে বেড়াচ্ছে। আমরা মালোপাড়াবাসী বর্তমান সরকারের পক্ষ থেকে সবধরনের সহযোগিতা পেয়েছি। এখন শুধু আসামিদের বিচার পেলেই খুশি। যারা সত্যিকার অর্থে এই ধ্বংসলীলা চালিয়েছিল, তাদের বিচার দাবি করছি। নাম প্রকাশে অনিচ্ছুক মালোপাড়ার একজন বাসিন্দা বলেন, আমি সেই বীভৎস স্মৃতি এখনও ভুলতে পারিনি। এ এলাকায় কেউ আতশবাজি ফুটালেও এখন ভয় লাগে। রাজনৈতিক পরিবেশ পরিবর্তন হলে আবারও হামলা চালাতে পারে সন্ত্রাসীরা।